google/wiki40b huggingface dataset:
Actionfilm

Actionfilm er et begrep på en spesiell filmsjanger og kommer av det engelske ordet for handling. Handlingen i en actionfilm er gjerne preget av mange kjappe og voldsomme hendelser som ofte blir drevet frem av kamp mot tid eller store og ofte onde krefter, eller begge deler. Ofte inngår en eller annen form for vold som slagsmål, biljakter, skytescener eller eksplosjoner som elementer i handlingen, og ofte krever slike scener mange spesialeffekter og stuntmenn for å få dem til å se bra ut.
Det er ikke uvanlig at actionfilmer blandes med andre filmsjangre. Spesielt vanlig er det med actionthriller, actionkomedier og actioneventyr, samt filmer som blander spenning og science fiction. Se også romfilm og katastrofefilm.

Historie

En av pionerene innen det vi i dag kjenner som actionfilm er blant annet D. W. Griffith med sin spennende og spenningsfylte parallelle handling i den kontroversielle filmen The Birth of a Nation. Det er blant annet herfra vi i filmverdenen får introdusert uttrykket «reddet av kavaleriet». Men også Buster Keaton med sin fartsfylte crazykomedier har hatt innflytelse på sjangeren. Men den filmserien som kanskje har hatt mest innflytelse på det som i dag er kjent som actionfilm, er filmene om James Bond.
Mange har hatt innflytelse på sjangeren siden dette, og av filmer som har betydd mye for sjangeren i den nyere tid kan det nevnes Bullitt (Peter Yates 1968) og Die Hard (John McTiernan 1988).
I Norge har det vært en pågående debatt om den utpregede voldsbruken i actionfilmer, men trenden som begynte på 1990-tallet er at flere voldelige filmer aksepteres nå enn tidligere grunnet bedre tilgang via Internett og et godt system for å sette aldersgrenser.
Johan Lindeqvist

Husdyravl og Dyrsku'n

Lindeqvist var utdannet veterinær fra Veterinärinnrättningen Skara og agronom fra Degeberg Landtbruksinstitutt. Her var han lærer i husdyrfag fra 1844 til 1852. Som statsagronom tok Lindeqvist initiativ til det første fesjå i Kviteseid, holdt i 1856. Dette ble i 1866 den første statsutstilling for storfe, og utgangspunktet for den årlige landbruksmessen Dyrsku'n som fortsatt avholdes i dag.

Husmennenes kår

I 1870 lanserte Lindeqvist en ny mal for husmannskontrakter, som innebar radikalt styrkede rettigheter for husmennene. Denne hadde da alt med suksess blitt prøvd ut i samarbeid med hans venn Erik Jørgensen Blakstad på Blakstad gård i Asker, først på husmannsplassen Eidbråten.

Minnesmerke

Lindeqvist ble høsten 1966 hedret med et minnesmerke på Norges landbrukshøgskole ved institutt for husdyrbruk, utført av billedhuggeren Arne Durban. I den forbindelse utga landbrukshøyskolen en liten biografi, forfattet av Karsten Baardseth.
Seven Winds (album)

Seven Winds er debutalbumet til musikkgruppa Seven Winds. Den består av Unni Løvlid, vokal, Becaye Aw, gitar og vokal, og Rolf-Erik Nystrøm, saksofoner og vokal. Lydansvarlig er Ingar Hunskaar. Dette er gruppas første album, som kom ut i 2009. Gruppa har turnert både i Asia, Afrika og Europa med stoffet.
Musikken er bredt anlagt og man er innom mange sjangere, både jazz, folkemusikk, ballader, vise, funk og ny musikk. Tekstene framføres på nynorsk, men også på kinesisk, fransk, fulani, hindi, swahili og koreansk. På de enkelte spor er det gjestemusikere, de kommer også fra mange steder: Zanzibar, Beijing, Seoul, Katmandu, Kunming, Colombo, Shanghai, Honshu, Bhopal og Delhi.
Bakgrunnen for albumet var at gruppa fikk et bestillingsverk fra Dei nynorske festspela
Audemars Piguet

Historie

I 1875 etablerte urmaker Jules-Louis Audemars (1851-1918) et firma sammen med sin samarbeidspartner Edward-August Piguet. De grunnla selskapet som senere ble kjent som «Audemars Piguet et Cie».
Audemars hadde ansvaret for produksjon og teknikk, mens hans partner Piguet tok seg av salget. Deres partnerskap var ikke en umiddelbar suksess. Varemerket «Audemars Piguet» ble registrert i 1882, og firmaets «offisielle grunnleggelse» fant sted i 1889. Da var Audemars Piguet et Cie den tredje største arbeidsgiver innen urproduksjon i Vaud.
Mellom 1894 og 1899 ble det produsert 1 208, blant annet i Grande Complication-serien, som fortsatt produseres.
I 1914 begynte Audemars konstruksjonen av en meget komplisert klokke på bestilling fra Guignard & Golay i London. Han bygger et lommeur med en «minute Tourbillon»-mekanisme.
Dette prosjektet var det siste for partnere som grunnla AP. Audemars døde i 1918. Edward Piguet døde året etter, 1919. Sønnene deres overtok virksomheten.
Três Irmãos-demningen

Três Irmãos-demningen er en demning i Brasil, som ligger i delstaten São Paulo. Demningen ligger i elva Tietê på et sted like før den munner ut i den større, sørgående elva Paraná. Dammen gir kraft til to vannkraftverk: Três Irmaos vannkraftverk som har en ytelse på 880 MW, og dessuten avgis vann til et vannkraftverk 9,6 km lengre nede i Paraná-elva, nemlig Ilha Solteira vannkraftverk, via kanalen Pereira Barreto.
Demningen er 62 meter høy, og det er installert fem turbiner i kraftanlegget. Utbyggingen var ferdig i 1990. Reservoaret er på totalt 13,8 km³, men ikke alt utnyttes til kraftproduksjon. Det er mulig å seile med frakteskip mellom reservoaret og Jupiá-reservoaret og São Simão-reservoaret.
Veturius

Utseende

Middelsstore til nokså store, blanke, avlange passalider. Hodet er blankt, mye bredere enn langt, med kraftige kjever. Pronotum er bredere enn langt. Dekkvingene har markerte punktstriper. Forleggene har små tenner langs det meste av yttersiden.

Levevis

Disse artene lever i tropisk skog, der de gnager i død ved.

Utbredelse

Slekten er utbredt i Sør- og Mellom-Amerika.
Country blues

Country blues («landsens blues»; også omtalt som folk-blues, rural blues, backwood blues, downhome blues) er en gren av bluesen som fremføres akkompagnert av akustisk gitar, med opphav i områdene rundt elven Mississippi i USA. Den blandet blueselementer med trekk fra country og folkemusikk. Etter at blues’ fødsel i de amerikanske sørstatene, spredte den seg raskt utover landsbygda og andre steder og førte til en rekke regionale stiler. Det omfattet varianter som Memphis, Detroit, Chicago, Texas, Piedmont, Louisiana, Western, Atlanta, St. Louis, East Coast, Swamp (rundt Baton Rouge), New Orleans, Delta og Kansas City-blues. 
Forskjellen mellom country blues og urban blues (city blues) er forstått som at førstnevnte er mer spontan i uttrykket og mer utflytende i uttrykket. 
Betegnelsen «country blues» ble til på begynnelsen av det 1900-tallet, mye som resultat av mange plateselskapers arbeid med å spille inn og markedsføre musikken til innflyttere. Det ble også gjort store dokumentasjonsarbeider, blant annet for Kongressbiblioteket av Alan Lomax. 
Sjangeren har trekk fra ragtime, tidlig jazz, religiøs musikk, musikk fra Tin Pan Alley og musikalmusikk. Blant de mest fremtredende musikerne nevnes Robert Johnson og Charlie Patton og Blind Willie McTell.
U.L. Framskritt

U.L. Framskritt er ungdomslaget på Storlandet i Gjemnes, stiftet i 1907. Laget eier og driver Storlandet Ungdomshus. Leder i U.L. Framskritt i 2008 er Peggy Grønseth.
Laget driver aktiviteter for bygdas befolkning, så som dansefester, trim, basarer og julebord. I tillegg leies lokalene til U.L. Framskritt ut til andre lag i bygda, som Storlandet Utmarkslag og Storlandet Sanitetsforening.
Sinda

Sinda eller Gråalv er en alv i Tolkiens fiktive verden. I nyere tid bodde Sindaene i den nordlige delen av Myrkskog. I Tredje tideverv var deres konge Thranduil, sønn av Oropher (også konge av sindaene). Sindaene hørte til Teleriavlene. Thingol var den første kongen av sindaene.
Elsassisk

Elsassisk slang

Ord i kursiv er hentet fra en fransk ordbok hvor ordene har etymologisk bakgrunn fra elsassisk og tysk:
Entendais-tu le schproum!? Ça schlingue que le schupo, schnock me controle à la schlague après il m'attrappait schlass avec de la schnouff et un schlass! Alors faisons-nous avancer le schmilblick avec du schnaps!
Oversatt: Hørte du oppstyret!? Det stinker at den dumme, tyske politimannen kontrollerer meg med jernhånd etter han fanget meg full med narkotika og en kniv. Så la oss sette i gang utfordringen med brennevin!
Särdals kvarn

Särdals kvarn er en vindmølle i Särdal, ved Haverdal i Halmstad kommune. Møllen er bygget i hollandsk stil og er seks etasjer høy. Kvernen ble bygget i 1890 og var i drift til 1967. Se siste årene gikk møllen også med elektrisk drift.
Särdals kvarn er en severdighet. Fra 1980 ble bygget erklært verneverdig sammen med de tilhørende byggende, blant annet bolig og lager. Byggene nyttes i dag til kafedrift, samt salg av kunst og lokale varer som syltetøy og saft.
Kurarua

Utseende

Middelsstore, slanke, som oftest mørkt fargede trebukker. Antennene er nokså tynne, varierende i lengde fra halve kroppslengden ti noe lengre enn kroppen. Hodet er noe fremstrakt. Pronotum er mer eller mindre tønneformet, noe smalere foran, lengre enn bredt. Dekkvingene er vanligvis noe innbuktet i midten (svakt timeglass-formede). Beina er slanke, oftest med klubbeformede lår.

Utbredelse

Slekten er vidt utbredt i Asia, fra India i vest til Borneo og Japan i øst.
Agmé

Geografi

Kommunen grenser til Canaule en sideelv fra høyre til Garonne.
Trichogrammatidae

Utseende

Kroppen er kompakt og mellom 0,3 og 1,2 millimeter lang. Vingene er klare eller svakt røykfarget. De mangler årenett, men vingene har små korte hår på overflaten. Framvingene er smale ved roten, men utvider seg snart til en rund form, omtrent som en paddleåre. Bakkanten og spissen har lange hår langs randen. Antennene er trådformet og har mellom 5 og 9 ledd.
Larvene svært små og uformelige, uten bein.

Levevis

Trichogrammatidae er parasitter i larvestadiene i insektegg, og finnes derfor på en rekke steder, kanskje særlig blant urter, busker og trær, som er steder med mye insektegg.
Flygetiden er hele sommeren. De er ikke gode til å fly, og blir ofte ført med vinden.
Hunnen legger ett eller flere egg i egg fra andre insekter. Larven er radikalt forskjellige fra de voksne, både i levevis og i kroppsbygning. De lever som parasitter i egg av andre insekter. Utviklingen er hurtig, enkelte arter bruker bare tre dager på utviklingen som larve til puppe.
Enkelte hanner mangler vinger. De forlater ikke egget og dør like etter at de har parret seg med sine søstre, før de forlater egget.
Trichogrammatidae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) vepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden finner sted i verten og varierer etter temperaturen.

Nyttige vepser

Siden Trichogrammatidae legger er parasitter på andre insekter, er flere av artene nyttige i kampen mot skadedyr. De brukes som biologisk kontroll i veksthus. Særlig brukes de for å bekjempe angrep fra sommerfugler.

Utbredelse

Trichogrammatidae finnes i hele verden. I Europa finnes 147 arter, men bare to er funnet i Norge.  Men  Trichogrammatidae er litt dårlig undersøkt i Norge og det er antatt at det kan være fem arter totalt.
Aba (Ngawa)

Ngawa (kinesisk: 阿坝县 ; pinyin : Ābà Xiàn) er et 
fylke i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Befolkningen er på 60 000.
Radionettes

Radionettes er et rockeband med base i Oslo, dannet i 1993 og oppløst fem år senere. Line Lockert (låtskriver og vokalist) og Helge Hovland (gitar) møttes i 1990 og begynte å spille sammen. De fikk med seg Egil Stemkens (bass) og Palle Krüger (trommer) i 1993. Bandet opptrådte en kort tid under navnet Rubber Legs, men skiftet til Radionettes. Gruppen fikk være med på en samle-CD som ble sendt til New York som reklame for norske artister. Denne innspillingen fikk Marius Lillelien i selskapet Sony Music høre, og han ga Radionettes platekontrakt.
Albumet Radionettes (1995) innspilt i Puk Studio i Danmark med svensk med produsent Michael Ihlbert. Singel: Quite Terrifying Ordinariness. Albumet Paradise (1996) ble innspilt på Rodeløkka Studio i Oslo med produsent Jørn Christensen. Singel: Let me in.
14. armékorps i Russland

14. armékorps er en del av den russiske hæren. Armekorpset ble opprettet den 21. april 2017, og er en enhet på operasjonelt nivå i OSK Nord med hovedkvarter i Murmansk.

Aktivitet

I vinterhalvåret 2017-2018 ble det gjennomført en rekke øvelser for luftlandestyrker og etterretningsgrupper i armékorpset regi i samarbeid med luftlandestyrkene og helikopter av typen Mil Mi-8.
Ampotis

Utbredelse

Arten er utbredt i Etiopia.
Heksekrabbe

Bygning og levevis

Denne rødlige krabben har tydelig seksuell dimorfisme: Hannene har større klør og er generelt større enn hunnene. Ryggskjoldet til de største hannene kan nå 21,5 cm, mens klørne kan spanne 1,2 m. Som andre bærekrabber bærer de fleste heksekrabber med seg et et objekt med de små bekbeina for å hjelpe den å kamuflere seg. Vanligvis vil slike objekter være et fastsittende dyr, som en svamp eller dypvannskoral. Et slikt dyr kan også brukes aktivt i forsvaret ved å plassere det mellom krabben og en evemntuell angriper. Heksekrabber er som de fleste krabber åtseletere og spiser et bredt spekter av døde dyr. Den kan også være jeger og tar da gjerne andre krepsdyr, først og fremst tifotkreps som småhummer, småkrabber og reker, men kan også ta mindre dyr som tanglus.
Ialoveni (distrikt)

Geografi

Distriktet ligger sentralt i landet og grenser til distriktet Strășeni og byen Chișinău i nord, distriktene Anenii Noi i øst, Căușeni og Cimișlia i sør og Hîncești i vest.
Banswara (distrikt)

Demografi

Ved folketellingen i 2011 var det 1 798 194 innbyggere i distriktet, mot 1 420 601 i 2001. Den urbane befolkningen utgjør 7,11 % av befolkningen.
Barn i alderen 0 til 6 år utgjorde 17,87 % i 2011 mot 20,92 % i 2001. Antallet jenter i den alderen per tusen gutter er 925 i 2011 mot 961 i 2001.
Statsrådsprotokoll

Statsrådsprotokollen er permer hvor vedtak som Kongen i statsråd gjør settes inn. Dokumentene undertegnes av Kongen, statsministeren og sekretæren.
Johan Fabricius (1899–1981)

Slottet i Kärnten

I 1940 kom boken Kasteel in Karinthië ut på Nasjonalforlaget under tittelen Slottet i Kärnten. Den norske oversettelsen var ved Villa Thrap Wahl. Denne romanen handler om en offisersfamilie bosatt på et slott i landlige Kärnten. Familien blir splittet da første verdenskrig bryter ut, og etter hvert blir det besluttet at slottet må leies ut. Dette var en episk slektskrønike som ble gitt ut på en rekke språk i 1940, blant annet på svensk. Den svenske utgivelsen var forkortet med over 600 sider, ifølge en samtidig kilde.
Quosego

Quoseogo (Tidsskrift för ny generation) var et dadainspirert finlandssvensk litterært tidsskrift som utkom med fire numre i årene 1928–29 i Helsingfors. Utgiver var Cid Erik Tallqvist.
Til kretsen omkring Quesego hørte foruten toneangivende forfattere som Rabbe Enckell, Gunnar Björling og Elmer Diktonius blant andre Hagar Olsson, Henry Parland, Artos Wirtanen og Olof Enckell.
Steinar Hunskår

Forskning og fagutvikling i allmennmedisin

Hunskår har til 2013 publisert over 350 vitenskapelige publikasjoner innen smerteforskning, urologiske emner (spesielt urininkontinens), legevaktmedisin og generelle allmennmedisinske emner. Han har veiledet om lag 20 kandidater til medisinsk doktorgrad. Hunskår er mye benyttet som foredragsholder i inn- og utland, og har holdt en rekke inviterte foredrag ved internasjonale forskningskongresser. Han har skrevet mange bokkapittler og vært medredaktør i flere bøker. Hans mest kjente verk er læreboken «Allmennmedisin» som blir brukt i legeutdanningen i hele Norden
(3. utgave i 2013).

Priser og tillitsverv

Hunskår var 1999-2002 nestleder i Nasjonalt råd for spesialistutdanning og legefordeling, og har hatt tillitsverv i nasjonale og internasjonale fagorganisasjoner.
I 1989 fikk han Meltzerprisen for unge forskere ved Universitetet i Bergen, han har fått flere priser for universitetsaktiviteter, bl.a. som beste underviser ved Det medisinske fakultet, Universitetet i Bergen, i 1999, og i 2001 Magda og Svend AageFriederichs mindelegat - en stor nordisk pris for undervisning, fagutvikling og forskning i allmennmedisin. Han fikk Nidarosprisen i 2005 og Legevaktprisen i 2007 for sin innsats for norsk allmenn- og legevaktmedisin. I 2016 mottok han Anders Forsdahls minnepris.

Internasjonalt arbeid

Hunskår har vært aktiv i internasjonale faglige organisasjoner.Han var leder av epidemiologikomiteen i WHOs konsensuskonferanse International Consultation on Incontinence 1999-2005. Medlem av Scientific committee i International Continence Society 2008-2011. Han er medlem i redaksjonen i flere internasjonale medisinske tidsskrifter og
faglig medarbeider i en rekke andre. I 2008 fikk han Hippocrates-statuen av Polish Society of Family Medicine for sitt arbeid i Polen. De senere årene har han deltatt i utvikling av allmennmedisin i Sudan, og han er «honorary professor» ved Gezira State University i Sudan fra 2010.
Urakami

Urakami (japansk: 浦上) var en by nord for Nagasaki som er blitt til en bydel i samme by. Den er oppkalt etter elven Urakami. Dette var det nøyaktige nullpunkt for atombombingen av Nagasaki den 9. august 1945. Her stod Urakami-katedralen, som en gang var Øst-Asias største katedral.
I Urakami bodde de femten kristne som hadde gitt seg tilkjenne for den franske katolske prest Bernard Petitjean i 1865 i den da nybygde kirken i Ōura. De og deres forfedre over hundrevis av år hadde holdt fast ved sin tro siden de store forfølgelser rundt år 1600.
Denne hendelsen i 1865 er blitt kalt «kristendommens gjenopplivelse i Japan». Men atombomben Fat Man i 1945 var et hardt slag for katolikkene: 8 000 av de 12 000 kristne i Japans mest katolske område omkom.
Paul Takashi Nagai, som hjalp mange av atombombens ofre, fikk av mange overlevende tilnavnet den hellige av Urakami.
Kippa

Jødisk lov

Det er en debatt blant Halachiske autoriteter om man trenger å ha på kippa hele tiden eller ikke. Ifølge Rambam, sier jødisk lov at menn er pliktet til å dekke hodet under bønn, men det er ikke nevnt noe krav som sier at jøder dekke hodet til all tid. 
Men ifølge noen myndigheter har den siden tatt lovens kraft fordi det er en handling av Kiddush Hashem ("helliggjørelse av navnet", og refererer til handlinger som gir ære til Gud). Den 17. århundre autoriteten Rabbi David HaLevi Segal ("Taz") foreslo at årsaken var å skille jøder fra deres ikke-jødiske kolleger, spesielt i bønn. Han hevdet at i dag bæres en kippa fordi det kreves fra Halacha. 
Argumentet for kippa har to sider. Vilna Gaon sa at man kan lage en berakhah (bønn) uten en kippah, siden å ha på seg en kippah er bare en midos chassidus ("eksemplarisk attributt"). 
Ifølge rabbin Isaac Klein, bør en konservativ jøde dekke sitt hode når han er i synagogen, ved bønn eller hellig studie, når han deltar i en rituell handling og når han spiser. 
Det er fortsatt stor debatt om å ha på seg en Kippah, er Halachic lov eller bare en skikk. Mange sephardiske jøder bærer bare en kippah når de ber og spiser, men ellers går uten en.
Risør Træmassefabrikk

Risør Træmassefabrikk ble etablert i Risør i 1923. Det meste av tremasseproduksjonen gikk til eksport. Fabrikken var i mange år byens største bedrift med opp til 300 ansatte. Virksomheten ble lagt ned i 1978, da konkurransen i markedet ble hardere og driften ikke lengre var økonomisk forsvarlig.

Arkivet

Arkivet etter Risør Træmassefabrikk befinner seg på Kuben i Arendal.
Michel Bastos

Spillerkarriere

Bastos begynte sin karriere som ung spiller i sin hjemklubb Pelotas før han dro videre til Nederland i 2001, hvor han gikk inn i ungdomsakademiet til Feyenoord Rotterdam. Derfra ble han lånt ut til naboklubben SBV Excelsior i 2002/2003-sesongen, før han samme år dro tilbake til Brasil og skrev under for Atlético Paranaense. Etter dette spilte han for både Grêmio og Figueirense.

Lille og Lyon

Bastos skrev under for Lille sommeren 2006 og han fikk sin førstelagsdebut for klubben i åpningskampen mot Rennes i starten av 2006/2007-sesongen av Ligue 1. Han fikk sin første scoring i kampen mot RC Lens, og fullførte sesongen med tre mål totalt. I de neste to sesongene økte scoringsraten hans betraktelig, og i 2007/2008-sesongen var han oppe i åtte mål, og hjalp klubben til en respektabel syvendeplass på både venstre back- og vingposisjon.
I sesongen etter etablerte han seg fast på venstrekanten, noe som førte til ytterligere scoringer. I midten av november 2008 scorte han i fem kamper på rad, mot Marseille, Lorient, Toulouse, Nice og Le Havre. I denne sesongen spilte han 41 kamper og bidro med 16 mål, noe som hjalp klubben til respektabel femteplass med plass i UEFA-cupen. I midten juli 2009 ble det kjent at Lyon hadde lagt inn et bud på Bastos pålydende 18 millioner euro, og kort tid etter skrev han under for fireårskontrakt med klubben. Hans første scoring for klubben kom under kvalifiseringskampen til Mesterligaen mot Anderlecht.
I 2014 gikk han på lån til AS Roma, klubben har opsjon på å kjøpe spilleren permanent etter sesongslutt.

Internasjonal karriere

Bastos fikk sin landslagsdebut for Brasil den 27. oktober 2009 i vennskapskampen mot England. Han fikk sin andre kamp mot Oman like etter og sin tredje mot Irland i februar 2010. På grunn av sin positive form for klubblaget Lyon ble han tatt ut til VM i fotball 2010 av landslagstrener Dunga som én av 23 spillere.
Regnbuehinne

Regnbuehinnen, eller iris, er den fargede delen av øyet hos virveldyr, inkludert mennesker.
Regnbuehinnen har et hull, pupillen, i midten og muskler som gjør at pupillens størrelse kan justeres etter lysintensiteten.
Trajans marked

Trajans marked (latin: Mercatus Traiani, italiensk: Mercati di Traiano) er et stort ruinkompleks i sentrum av Roma, nær den nordvestre enden av Via dei Fori Imperiali.
Bygningen ble oppført mellom 100 og 110, tegnet av keiser Trajans faste arkitekt Apollodorus fra Damaskus. Markedet ble i sin tid regnet blant underverkene i antikkens verden. Komplekset rommet 150 butikker og kontorer (disse administrerte trolig kornutdelingen tidlig på 100-tallet). Lagerkrukker i andre etasje tyder på at det ble solgt vin og olje der. Hovedgaten, Via Biberatica, som går gjennom markedet, har navn etter skjenkestedene som befant seg langs den. Butikkene åpnet tidlig og lukket i tolvtiden. Kvinnene nøyde seg med å besøke skredder og skomaker, andre innkjøp ble oftest foretatt av menn. Blant butikkeierne i perioden 117-193 er de eneste kvinnene en fiskekone, en grønnsakhandlerske, to gullsmeder og tre ullselgere.
I løpet av middelalderen ble anlegget påbygd med flere etasjer og forsvarsverker som Torre delle Milizie fra 1200.
Tmesorrhina tridens

Utseende

En middelsstor, avlang, blankt grønn gullbasse.

Levevis

Arten lever i regnskog.

Utbredelse

Arten er utbredt i Kamerun og Elfenbeinskysten.
Högvalla seminarium

Högvalla seminarium var en skole som ble etablert i 1908 i Karis som Högvalla hushålls- och trädgårdsskola. Den ble grunnlagt av Fanny Sundström. I 1923 flyttet skolen til Hindhår i Borgå landskommun og i 1927 til Boe gård. Elsa Bonsdorff var lenge rektor ved skolen, og ble etterfulgt av Runa Melander, som i 1918 kom fra Sverige for å bli lærer ved skolen.
Skolen ble lagt ned på begynnelsen av 2000-tallet.
Morderen uten ansikt

Handling

Tragiske hendelser og mord på godseierens gård medfører at rittmester Rye blir mistenkt. Privatdetektiv Asbjørn Krag er en venn som Rye tilkaller for å oppklare saken.
Weicheng (Weifang)

Weicheng (kinesisk: 潍城区; pinyin: Wéichéng Qū) er et bydistrikt i den kinesiske provins Shandong. Det tilhører byprefekturet Weifang. Weicheng har et areal på 272,3 km² og teller 368 200 innbyggere (2003).

Administrative enheter

Weicheng består av seks subdistrikter: Chengguan 城关街道, Nanguan 南关街道, Xiguan 西关街道, Beiguan 北关街道, Wangliu 望留街道, Yuhe 于河街道